cyanic-selkie/wikianc huggingface dataset:
Αλένκα Μπράτουσεκ
Πρωθυπουργός της Σλοβενίας
Κατά τις τελευταίες μέρες της πρωθυπουργίας της, η ίδια αυτοπροτάθηκε ως Αντιπρόεδρος της Ευρωπαϊκής Επιτροπής ως υπεύθυνη για θέματα Ενεργειακής Ενοποίησης, ωστόσο η υποψηφιότητά της καταψηφίστηκε από την αρμόδια επιτροπή του Ευρωπαϊκού Κοινοβουλίου με 122 από συνολικά 135 ψήφους. Την διαδέχθηκε στην πρωθυπουργία της χώρας της ο Μίρο Τσεράρ, ο οποίος πρότεινε την επιχειρηματία Βιολέτα Μπουλκ ως Επίτροπο Μεταφορών.
Εξωτερικοί σύνδεσμοι
Κατηγορία:Πρωθυπουργοί της Σλοβενίας Κατηγορία:Γυναίκες Πρωθυπουργοί
Γεώργιος Αναστασόπουλος (ευρωβουλευτής)
Ο Γεώργιος Αναστασόπουλος (25 Σεπτεμβρίου 1935 - 12 Ιουλίου 2019) ήταν Έλληνας δημοσιογράφος και ευρωβουλευτής. Από τον Σεπτέμβριο 2004 ήταν ο μόνιμος αντιπρόσωπος της Ελλάδας στην ΟΥΝΕΣΚΟ ενώ από τον Οκτώβριο του 2007 και για δύο έτη ήταν ο πρόεδρος της Γενικής Διάσκεψης της UNESCO.
Βιογραφία
Γεννήθηκε στην Αθήνα το 1935 και ήταν απόφοιτος του Κολλεγίου Αθηνών. Σπούδασε Νομικά στο Πανεπιστήμιο Αθηνών και Συγκριτικό Δίκαιο στο King’s College στο Λονδίνο.
Εργάσθηκε επί 30 χρόνια ως δημοσιογράφος στις εφημερίδες «Καθημερινή», «Μεσημβρινή» και «Βραδυνή» αλλά και σε περιοδικά και στην τηλεόραση. Διετέλεσε Γενικός Διευθυντής του Αθηναϊκού Πρακτορείου Ειδήσεων (1974-81). Εξελέγη Πρόεδρος της Ενώσεως Συντακτών Ημερησίων Εφημερίδων Αθηνών - ΕΣΗΕΑ (1976-1984) και χρημάτισε υπηρεσιακός Υφυπουργός Προεδρίας και κυβερνητικός εκπρόσωπος στις κυβερνήσεις Κωνσταντίνου Καραμανλή και Γεωργίου Ράλλη.
Πολιτική
Ο Γεώργιος Αναστασόπουλος διετέλεσε ευρωβουλευτής της Νέας Δημοκρατίας την περίοδο 1984–1999 και εξελέγη τέσσερις φορές (1989-1999) μεταξύ των πρώτων Αντιπροέδρων του Ευρωπαϊκού Κοινοβουλίου.
Το 2002 εξελέγη Αντιπρόεδρος του Ινστιτούτου Δημοκρατίας Κωνσταντίνος Καραμανλής και το 2003 εξελέγη πρόεδρος του Διοικητικού Συμβουλίου του Ελληνοαμερικανικού Επιμορφωτικού Ιδρύματος που διοικεί τα Κολλέγια Αθηνών και Ψυχικού.
Εξωτερικοί σύνδεσμοι
Κατηγορία:Έλληνες δημοσιογράφοι Κατηγορία:Έλληνες διπλωμάτες Κατηγορία:Έλληνες υφυπουργοί Προεδρίας Κατηγορία:Ευρωβουλευτές εκλεγμένοι με τη Νέα Δημοκρατία Κατηγορία:Ιππότες της Λεγεώνας της Τιμής Κατηγορία:Απόφοιτοι Παντείου Πανεπιστημίου Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Ευρωβουλευτές της Ελλάδας εκλεγμένοι την περίοδο 1994-1999 Κατηγορία:Ευρωβουλευτές της Ελλάδας εκλεγμένοι την περίοδο 1989-1994 Κατηγορία:Ευρωβουλευτές της Ελλάδας εκλεγμένοι την περίοδο 1984-1989
Εάφα του Ουέσσεξ
Ο Εάφα του Ουέσσεξ, ήταν μέλος του Οίκου του Ουέσσεξ (730 - περί το 789), γιος του Εόππα του Ουέσσεξ, απευθείας απόγονος του Κέρντικ.
Παντρεύτηκε μια πριγκίπισσα του Κεντ αγνώστου ταυτότητας, με την οποία απέκτησε τον μετέπειτα βασιλιά του Κεντ Ίλμουντ.
Παραπομπές
Κατηγορία:Βασιλείς της Μερκίας
Eafa
Κωνσταντίνος Δ΄
Ο Κωνσταντίνος Δ´ (652 – 14 Σεπτεμβρίου 685) ήταν Βυζαντινός αυτοκράτορας, ο οποίος εσφαλμένα αποκαλείται με το προσωνύμιο του πατέρα του, Πωγωνάτος, και βασίλεψε από το 668 έως το θάνατό του το 685.
Μερικές φορές αποκαλείται λανθασμένα Πωγωνάτος από σύγχυση με τον πατέρα του, και ήταν Βυζαντινός Αυτοκράτορας από το 668 έως το 685. Η βασιλεία του είδε τον πρώτο σοβαρό έλεγχο σε σχεδόν 50 χρόνια αδιάκοπης ισλαμικής επέκτασης, ενώ η πρόσκλησή του στην Έκτη Οικουμενική Σύνοδο σημείωσε το τέλος της διαμάχης για τον μονοθελητισμό στη Βυζαντινή Αυτοκρατορία. Τιμάται ως άγιος στην Ανατολική Ορθόδοξη Εκκλησία, με την εορτή να πέφτει στις στις 3 Σεπτεμβρίου. Υπερασπίστηκε με επιτυχία την Κωνσταντινούπολη από τους Άραβες.
Βιογραφία
Γιος του Κώνστα Β΄, ο Κωνσταντίνος αμέσως μετά την ανάληψη της εξουσίας, διέταξε τον ακρωτηριασμό των ρινών των δύο μικρότερων αδελφών του, προκειμένου να τους καταστήσει αδύναμους στον ανταγωνισμό για το θρόνο. Η σκληρότητα της πρώτης του αυτής σημαντικής απόφασης, θυμίζει την απροκάλυπτη αδελφοκτονία από τον πατέρα του του αδελφού του Θεοδοσίου, για τους ίδιους λόγους. Από κει και έπειτα όμως, ο Κωνσταντίνος επέδειξε αξιοσημείωτη ικανότητα ηγέτη και στρατιωτικού.
Το πρώτο καθήκον του νέου αυτοκράτορα ήταν η καταστολή της στρατιωτικής εξέγερσης στη Σικελία υπό τον Μιζίζιο που είχε οδηγήσει στο θάνατο του πατέρα του. Μέσα σε επτά μήνες από την ενθρόνιση του, ο Κωνσταντίνος Δ' είχε αντιμετωπίσει την εξέγερση με την υποστήριξη του Πάπα Βιταλιανού, αλλά αυτή η επιτυχία επισκιάστηκε από τα προβλήματα στην ανατολή.
Ήδη από το 668 ο χαλίφης Μωαβίας Α' έλαβε πρόσκληση από τον Σαβώριο, τον διοικητή των στρατευμάτων στην Αρμενία, να βοηθήσει στην ανατροπή του Αυτοκράτορα στην Κωνσταντινούπολη. Έστειλε στρατό υπό τον γιο του Γιαζίντ εναντίον της Βυζαντινής Αυτοκρατορίας. Ο Γιαζίντ έφτασε στη Χαλκηδόνα και κατέλαβε το σημαντικό βυζαντινό κέντρο του Αμόριου Ενώ η πόλη επανήλθε γρήγορα, σε βυζαντινό έλεγχο οι Άραβες στη συνέχεια επιτέθηκαν στην Καρχηδόνα και τη Σικελία το 669. Το 670 οι Άραβες κατέλαβαν την Κύζικο και δημιούργησαν μια βάση από την οποία θα εξαπέλυσαν περαιτέρω επιθέσεις στην καρδιά της Αυτοκρατορίας. Ο στόλος τους κατέλαβε τη Σμύρνη και άλλες παράκτιες πόλεις το 672 Τελικά, το 672, οι Άραβες έστειλαν μεγάλο στόλο να επιτεθεί στην Κωνσταντινούπολη δια θαλάσσης. Ενώ ο Κωνσταντίνος αποσπάστηκε από αυτό, οι Σλάβοι πολιόρκησαν τη Θεσσαλονίκη.
Ξεκινώντας το 674, οι Άραβες ξεκίνησαν την πολυαναμενόμενη πολιορκία της Κωνσταντινούπολης. Ο μεγάλος στόλος που είχε συγκεντρωθεί απέπλευσε υπό τη διοίκηση του Αμπντούλ Ραχμάν Ιμπν Αμπντούλ Μπακρ πριν από το τέλος του έτους. Κατά τους χειμερινούς μήνες μερικά από τα αραβικά πλοία αγκυροβόλησαν στη Σμύρνη, τα υπόλοιπα στα ανοικτά των ακτών της Κιλικίας. Πρόσθετες μοίρες ενίσχυσαν τις δυνάμεις του Αμπντ αλ-Ραχμάν προτού προχωρήσουν στον Ελλήσποντο, στον οποίο έπλευσαν τον Απρίλιο του 674 περίπου. Από τον Απρίλιο έως τον Σεπτέμβριο του 674 ο στόλος βρισκόταν αγκυροβολημένος από το ακρωτήρι της Εβδόμωνας, στην Προποντίδα, μέχρι το ακρωτήρι της Κυκλοβιώνας, κοντά στη Χρυσή Πύλη, και καθ' όλη τη διάρκεια αυτών των μηνών συνέχισε να εμπλέκεται με τον βυζαντινό στόλο που υπερασπιζόταν το λιμάνι από το πρωί έως απόγευμα.
Γνωρίζοντας ότι ήταν μόνο θέμα χρόνου να πολιορκηθεί η Κωνσταντινούπολη, ο Κωνσταντίνος είχε εξασφαλίσει ότι η πόλη ήταν καλά εξοπλισμένη. Κατασκεύασε επίσης ένα μεγάλο αριθμό πυρπολικών πλοίων και λοιπά πλοία εφοδιασμένα με σωλήνες ή σιφόνια για εκτόξευση φωτιάς. Αυτή είναι η πρώτη γνωστή χρήση του υγρού πυρός στη μάχη, που ήταν ένα από τα βασικά πλεονεκτήματα που διέθεταν οι Βυζαντινοί. Τον Σεπτέμβριο οι Άραβες, έχοντας αποτύχει στις προσπάθειές τους να καταλάβουν την πόλη, έπλευσαν στην Κύζικο, όπου έφτιαξαν τα χειμερινά τους καταλύματα. Τα επόμενα πέντε χρόνια, οι Άραβες επέστρεφαν κάθε άνοιξη για να συνεχίσουν την πολιορκία της Κωνσταντινούπολης, αλλά με τα ίδια αποτελέσματα. Η πόλη επέζησε και τελικά το 678 οι Άραβες αναγκάστηκαν να την πολιορκήσουν. Οι Άραβες αποχώρησαν και ηττήθηκαν σχεδόν ταυτόχρονα στην ξηρά στη Λυκία της Ανατολίας. Αυτή η απροσδόκητη κατάληξη ανάγκασε τον Μωαβία Α' να επιδιώξει ανακωχή με τον Κωνσταντίνο. Οι όροι της εκεχειρίας απαιτούσαν από τους Άραβες να εκκενώσουν τα νησιά που είχαν καταλάβει στο Αιγαίο και οι Βυζαντινοί να πληρώσουν ετήσιο φόρο υποτέλειας στο Χαλιφάτο αποτελούμενο από πενήντα σκλάβους, πενήντα άλογα και 300.000 νομίσματα. Η άνοδος της πολιορκίας επέτρεψε στον Κωνσταντίνο να μεταβεί στη Θεσσαλονίκη, που ήταν ακόμη υπό πολιορκία από τους Σκλαβηνούς.
Έχοντας εξασφαλίσει το μέτωπο των Αράβων, στρέφεται κατά ενός νέου εχθρού, των Βουλγάρων. Το 680 ξεκινά εκστρατεία εναντίον τους, κατευθυνόμενος μέσω του Βοσπόρου προς το δέλτα του Δούναβη, στον Εύξεινο Πόντο. Εκεί αποβιβάζονται τα στρατεύματά του σε ακατάλληλη ελώδη περιοχή, συναντώντας μεγάλες δυσχέρειες στην κίνηση και ανάπτυξη. Το σοβαρό αυτό λάθος τακτικής θα δώσει την ευκαιρία στους Βούλγαρους να επιτύχουν μια ανέλπιστη νίκη και να συμφωνήσουν ευνοϊκούς όρους ειρήνης.
thumb|230px|Ο Κωνσταντίνος Δ΄ και η συνοδεία του, μωσαϊκό στη Βασιλική του Αγίου Απολλινάριου στη Ραβέννα Ο Κωνσταντίνος ασχολήθηκε και αυτός, όπως και ο Κώνστας με το θέμα του μονοθελητισμού. Συγκάλεσε στην Κωνσταντινούπολη το 678 την ΣΤ΄ Οικουμενική Σύνοδο, οι εργασίες της οποίας ολοκληρώθηκαν το 681, καταδικάζοντας το μονοθελητισμό.
Με τη προσωρινή παρέλευση της αραβικής απειλής, ο Κωνσταντίνος έστρεψε την προσοχή του στην Εκκλησία, η οποία ήταν διχασμένη μεταξύ του Μονοθελητισμού και της Ορθοδοξίας. Τον Νοέμβριο του 680 ο Κωνσταντίνος συγκάλεσε την ΣΤ' Οικουμενική Σύνοδο (γνωστή και ως Γ' Σύνοδο της Κωνσταντινούπολης). Κωνσταντίνος προήδρευσε αυτοπροσώπως κατά τις επίσημες πτυχές της διαδικασίας (στις πρώτες έντεκα συνεδριάσεις και στη συνέχεια στην δέκατη όγδοη), περιτριγυρισμένος από τους δικαστικούς λειτουργούς του, αλλά δεν είχε ενεργό ρόλο στις θεολογικές συζητήσεις. Η Σύνοδος επιβεβαίωσε τα Ορθόδοξα δόγματα της Συνόδου της Χαλκηδόνας το 451. Αυτή η σύνοδος έλυσε τη διαμάχη σχετικά με τον μονοθελητισμό. Σε μια ευνοϊκή εξέλιξη για την Αυτοκρατορία, οι περισσότεροι μονοθελητιστές βρίσκονταν πλέον υπό τον έλεγχο του Χαλιφάτου των Ομαγιάδων. Η Σύνοδος ολοκλήρωσε τις εργασίες της τον Σεπτέμβριο του 681.
Λόγω των συνεχιζόμενων συγκρούσεων με τους Άραβες κατά τη δεκαετία του 670, ο Κωνσταντίνος αναγκάστηκε να συνάψει συνθήκες στα δυτικά με τους Λομβαρδούς, οι οποίοι είχαν καταλάβει το Βρινδήσιο και τον Τάραντα. Επίσης το 680, οι Βούλγαροι υπό τον χάνο Ασπαρούχ διέσχισαν τον Δούναβη σε ονομαστικά αυτοκρατορικό έδαφος και άρχισαν να υποτάσσουν τις τοπικές κοινότητες και τις σλαβικές φυλές. Το 680, ο Κωνσταντίνος Δ' ηγήθηκε μιας συνδυασμένης χερσαίας και θαλάσσιας επιχείρησης κατά των εισβολέων και πολιόρκησε το οχυρωμένο στρατόπεδό τους στη Δοβρουτσά. Επειδή ήταν άρρωστος, ο Αυτοκράτορας αναγκάστηκε να εγκαταλείψει τον στρατό, ο οποίος πανικοβλήθηκε και νικήθηκε από τους Βούλγαρους. Το 681, ο Κωνσταντίνος αναγκάστηκε να αναγνωρίσει το Βουλγαρικό κράτος στη Μοισία και να πληρώσει φόρο για να αποφύγει περαιτέρω εισβολές στη Βυζαντινή Θράκη. Κατά συνέπεια, ο Κωνσταντίνος δημιούργησε το Θέμα της Θράκης.
Οι αποφάσεις αυτής της συνόδου αποτελούν και το τέλος της παρουσίας του χριστιανικού αυτού δόγματος. Ο Κωνσταντίνος πέθανε το 685 από δυσεντερία, μόλις 33 ετών, αφήνοντας το Βυζαντινό κράτος σε σημαντικά ισχυρότερη θέση από ότι το παρέλαβε.
Τα αδέρφια του Ηράκλειος και Τιβέριος είχαν στεφθεί μαζί του ως Αύγουστοι επί βασιλείας του πατέρα τους, και αυτό επιβεβαιώθηκε από την απαίτηση του λαού, αλλά το 681 ο Κωνσταντίνος τους ακρωτηρίασε κόβοντας τη μύτη τους για να θεωρούνται μη δυνατοί να κυβερνήσουν. Την ίδια περίοδο συνέδεσε στο θρόνο τον μικρό του γιο Ιουστινιανό Β'. Ο Κωνσταντίνος πέθανε από δυσεντερία στις ή γύρω στις 10 Ιουλίου 685
Οικογένεια
Ο Κωνσταντίνος Δ΄ απέκτησε με τη γυναίκα του, Αναστασία, δύο παιδιά:
Δείτε επίσης
Κατηγορία:Βυζαντινοί Αυτοκράτορες Κατηγορία:Δυναστεία του Ηρακλείου
Γκέοργκ Χέγκστρεμ
Ο Γκέοργκ Χέγκστρεμ (Ουόκεγκαν, Η.Π.Α., 4 Νοεμβρίου 1895 – Κάρλσταντ, 9 Απριλίου 1976) ήταν Σουηδός αθλητής του άλματος επί κοντώ και του άλματος εις ύψος.
Γεννήθηκε το 1895 στο Ουόκεγκαν του Ιλινόι. Ως αθλητής της ΙΦ Γκότα Κάρλσταντ κατέκτησε το χρυσό μετάλλιο στο Σουηδικό πρωτάθλημα στίβου τρεις φορές: δύο στο άλμα επί κοντώ (1918, 1919) και μία στο άλμα εις ύψος (1918). Το 1917 κατέκτησε το χάλκινο μετάλλιο στο άλμα επί κοντώ και το 1919 κέρδισε το χρυσό μετάλλιο στο Αγγλικό πρωτάθλημα στίβου στο ίδιο αγώνισμα και το αργυρό μετάλλιο στο άλμα εις ύψος.
Με την εθνική ομάδα στίβου της Σουηδίας συμμετείχε στους Ολυμπιακούς Αγώνες της Αμβέρσας το 1920 όπου κατέλαβε την 8η θέση (3,50 μ.) στο άλμα επί κοντώ.
Μετά το τέλος της καριέρας του έγινε στέλεχος τράπεζας. Το 1928 τιμήθηκε με το βραβείο Stora Grabbars och Tjejers Märke για τον κλασικό αθλητισμό (ο 33ος αποδέκτης του βραβείου). Πέθανε στις 9 Απριλίου 1976 σε ηλικία 80 ετών.
Βιβλιογραφία
Κατηγορία:Σουηδοί αθλητές του στίβου Κατηγορία:Σουηδοί αθλητές του στίβου στους Θερινούς Ολυμπιακούς Αγώνες Κατηγορία:Κάτοχοι μεταλλίων του Σουηδικού Πρωταθλήματος Στίβου Κατηγορία:Κάτοχοι μεταλλίων του Αγγλικού Πρωταθλήματος Στίβου
Μπεν Φόστερ
Ο Μπεν Φόστερ (αγγλικά: Benjamin A. "Ben" Foster, 29 Οκτωβρίου 1980) είναι Αμερικανός ηθοποιός. Οι ρόλοι ταινιών του περιλαμβάνουν το Η Εργασία Λάραμι,Ύψη Ελευθερίας, Ξεπέρασε το, Όμηρος, X-Men: Η Τελική Αναμέτρηση, Σκύλος Άλφα, 30 Ημέρες Νύχτας, Ο Αγγελιαφόρος, Μπανγκ, Μπανγκ Είσαι Νεκρός, Ο Μηχανικός και ο Pandorum. Έλαβε βραβεύσεις καλύτερου υποστηρικτικού ηθοποιού από Βραβεία Κρόνου και Δορυφόρου για το ρόλο του στην ταινία 3:10 στο Γιούμα το 2007.
Πρώτα χρόνια
Ο Φόστερ γεννήθηκε στη Βοστώνη, στην Μασαχουσέτη, και είναι ο γιος των ιδιοκτητών εστιατορίου Γκίλιαν Κίργουαν (το γένος Στέρλινγκ) και του Στίβεν Φόστερ. Περιέγραψε τους γονείς του ως "πνευματικά ελεύθεροι, Βιετναμέζοι διαμαρτυρόμενοι χίπηδες". Έχει έναν νεότερο αδερφό, τον Τζον, που είναι επίσης ηθοποιός. Όταν ο Φόστερ ήταν τεσσάρων χρονών, η οικογένεια του επανατοποθετήθηκε στο Φέρφιλντ, Ιόβα, μετά την ληστεία στο σπίτι τους στη Βοστώνη ενώ ήταν παρών.
Ο Φόστερ μεγάλωσε στην Εβραϊκή θρησκεία του πατέρα του. Η θετή γιαγιά του μετανάστευσε από τη Ρωσία για να δραπετεύσει από τους πόγκρομς το 1923. Ο Φόστερ εξασκείται στην Υπερβατική Ιατρική, και ενώ ζούσε στο Φέρφιλντ, φοίτησε στο Maharishi School της Εποχής του Διαφωτισμού.
Καριέρα
Ο Φόστερ ξεκίνησε να δουλεύει ως ηθοποιός όταν ήταν δεκαέξι χρονών. Ο Φόστερ παράτησε το λύκειο και μετακινήθηκε στο Λος Άντζελες για να συνεχίσει την καριέρα του. Το 1996 και το 1997, εμφανίστηκε στις τηλεοπτικές σειρές Flash Forward και είχε ένα ανεπιτυχές κοινό για τον πρωταγωνιστικό ρόλο στο Ντόνι Ντάρκο του Ρίτσαρντ Κέλι. Στα επόμενα τρία χρόνια, ο Φόστερ ανέκτησε μικρούς ρόλους όλους σε τηλεταινίες όπως επίσης σε δύο επεισόδια στις τηλεοπτικές σειρές Freaks and Geeks.
To 2001, συμμετείχε στην ταινία Ξεπέρασε το. Ο Φόστερ είχε έναν επαναλαμβανόμενο ρόλο του Ράσελ Κόργουιν (22 επεισόδια) στις Αρχικές Σειρές του HBO, με τίτλο Έξι Πόδια Κάτω. Αφού εμφανίστηκε στις ταινίες 11:14 και στο ο Τιμωρός, ο Φόστερ εμφανίστηκε στο Όμηρος μαζί με τον Μπρους Γουίλις, τον Κέβιν Πόλακ και την Μισέλ Χορν. Το 2006 ο Φόστερ εμφανίστηκε στο X-Men: Η Τελική Αναμέτρηση στο ρόλο του Angel / Γουόρεν Γουόρθινγκτον ΙΙΙ. Στο εγκληματικό θρίλερ Σκύλος Άλφα, έπαιξε τον χαρακτήρα Τζέικ Μαζουρσκι και πρόσθεσε σταγόνες γλαυκώματος στα μάτια του για να υποκριθεί την εμφάνιση του εθισμένου από τα ναρκωτικά στην ταινία. Το 2007, έπαιξε τον ψυχρόαιμο δολοφόνο Τσάρλι Πρινς στην κριτικά αναγνωρισμένη καουμπόικη ταινία 3:10 στο Γιούμα.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης
Διοργανώσεις Ε.Π.Σ. Λάρισας 2009–10
Α1 Κατηγορία
Το πρωτάθλημα της Α1 Κατηγορίας ολοκληρώθηκε το Σάββατο 15 Μαΐου 2010 και η τελική κατάταξη των 16 ομάδων που συμμετείχαν ήταν ως εξής:
Β΄ Κατηγορία
Οι βαθμολογίες της Β ΕΠΣΛ 2009-10 μία αγωνιστική πριν το τέλος.
Γ΄ Κατηγορία
Σε 4 ομίλους διεξήχθη η Γ΄ Κατηγορία, οι δυο πρώτοι κέρδισαν την άνοδο στη Β΄ και οι τριταθλητές διεκδίκησαν θέσεις ανόδου σε αγώνες κατάταξης:
Οι τελικές βαθμολογίες των ομίλων:
Κύπελλο
Στο θεσμό του κυπέλλου συμμετείχαν τα σωματεία της Ε.Π.Σ. Λάρισας με πρεμιέρα στις 6 Σεπτεμβρίου 2009.
Ο Α.Σ. Πυργετός (που αγωνιζόταν στη Δ' Εθνική) κατέκτησε το 1ο τρόπαιό του στο θεσμό κερδίζοντας στον τελικό τον Δωτιέα Αγιάς με 2-0. Ήταν η πρώτη συμμετοχή της ομάδας της Αγιάς σε τελικό του Κυπέλλου της ΕΠΣΛ.
Πηγές
Κατηγορία:Ε.Π.Σ. Λάρισας Κατηγορία:Εγχώρια ποδοσφαιρικά πρωταθλήματα 2009-2010
Αλέκος Σπανουδάκης
Ο Αλέκος Σπανουδάκης (Αλέξανδρος Σπανουδάκης, 1928-2019) ήταν αθλητής καλαθοσφαίρισης, γεννημένος στα Χανιά της Κρήτης.
Ήταν ο πρώτος Ευρωπαίος καλαθοσφαιριστής που χρησιμοποίησε το τζαμπ σουτ.
Αγωνίστηκε στον Ολυμπιακό και κατέκτησε 2 πρωταθλήματα Ελλάδος (1949, 1960), τα οποία ήταν και τα 2 πρώτα του Ολυμπιακού.
Ο Μπαλαντέρ του Θανάτου
Το Τραπουλόχαρτα στο Τραπέζι, αγγλ. Cards on the Table, που στα Ελληνικά έχει αποδοθεί και ως Ο Μπαλαντέρ του Θανάτου είναι ένα μυθιστόρημα αστυνομικής φαντασίας της Βρετανής συγγραφέα Άγκαθα Κρίστι, που πρωτοεκδόθηκε στο Ηνωμένο Βασίλειο από τον Οίκο Collins Crime Club στις 2 Νοεμβρίου 1936 και κόστιζε 7 σελίνια και 6 πένες. Το επόμενο έτος εκδόθηκε στις ΗΠΑ από τους Dodd, Mead & Co. προς $ 2.00.
Το βιβλίο περιλαμβάνει τον Ηρακλή Πουρό, τον συνταγματάρχη Ρέις, τον γενικό επιθεωρητή Μπατλ και την ευφάνταστη συγγραφέα αστυνομικών έργων Αριάδνη Όλιβερ. Όλοι τους εμφανίζονται αρκετές φορές στα μυθιστορήματα της Α. Κρίστι· για την Α. Όλιβερ είναι η πρώτη φορά. Οι ντιτέκτιβ αυτοί και τέσσερα άλλα άτομα, έπειτα από ένα δείπνο στου κου Σεϊτάνα, παίζουν μπριτζ. Στο τέλος της βραδιάς ο κος Σεϊτάνα ανακαλύπτεται δολοφονημένος και τα τέσσερα άτομα είναι ύποπτα γι'αυτό. Η ταυτοποίηση του δράστη γίνεται μόνο διακρίνοντας την ψυχολογία των υπόπτων.
Αλέκος Σπανουδάκης
Ασχολήθηκε και με την προπονητική και μεγάλη του επιτυχία ήταν η ανακάλυψη του Γιώργου Σιγάλα.
Ο Μπαλαντέρ του Θανάτου
Το μυθιστόρημα έγινε καλά αποδεκτό από τους αναγνώστες. Χαρακτηρίζεται από το χιούμορ του, τη λεπτή γραφή του και το στρωτό γράψιμο, που δείχνει συνεχή βελτίωση στον τρόπο γραφής της συγγραφέα. Είναι το 12ο έργο της· μεταγενέστερες κριτικές το θεωρούν το καλύτερό της. Είναι πρωτότυπο, με μία λαμπρή έκπληξη για τέλος.
Η πλοκή της υπόθεσης
Ο μυστηριώδης κος Σεϊτάνα φιλοξενεί ένα ασυνήθιστο πάρτυ: τέσσερις καλεσμένοι είναι ερευνητές αστυνομικών υποθέσεων -ο Η. Πουαρό, ο συνταγματάρχης Ρέις της μυστικής υπηρεσίας, η συγγραφέας Α. Όλιβερ, ο γενικός επιθεωρητής Μπαρτ της Σκότλαντ Γιαρντ- και τέσσερα άτομα, που θα φανεί μετά ότι είναι ύποπτα για φόνο στο παρελθόν -ο δρ Ρόμπερτς, η κα Λόριμερ, η νεαρή Αν Μέρεντιθ και ο ταγματάρχης Ντέσπαρντ- επίσης προσκεκλημένοι. Έπειτα από το δείπνο οι καλεσμένοι αποσύρονται για μπριτζ, σε δύο χωριστά δωμάτια. Ο Σεϊτάνα χαλαρώνει στην πολυθρόνα του, στο δωμάτιο με τους "υπόπτους". Όταν οι ερευνητές τελειώνουν την παρτίδα τους, βρίσκουν στο δωμάτιο των "υπόπτων" νεκρό τον Σεϊτάνα από εγχειρίδιο, ένα της συλλογής του. Επειδή πιο πριν αυτός είχε μιλήσει καλυμμένα για εγκλήματα που μπορεί να γίνουν στη δουλειά ή στο σπίτι και να φανούν ως ατυχήματα, οι ερευνητές θεωρούν τους άλλους ως υπόπτους. Αν και ανακρίνονται, δεν προκύπτει κάτι. Ο Πουαρό παίρνει το χαρτί του καθενός με τα σκορ του στο μπριτζ για να τα μελετήσει.
Αλέκος Σπανουδάκης
Απεβίωσε στις 10 Μαρτίου 2019.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Έλληνες προπονητές καλαθοσφαίρισης Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές στους Μεσογειακούς Αγώνες 1955 Κατηγορία:Καλαθοσφαιριστές στους Θερινούς Ολυμπιακούς Αγώνες 1952 Κατηγορία:Καλαθοσφαιριστές Ευρωμπάσκετ 1949
Ο Μπαλαντέρ του Θανάτου
Η πλοκή της υπόθεσης
Ψάχνοντας το κίνητρο, οι ερευνητές βρίσκουν έναν φόνο με τον οποίο είχαν σχετιστεί οι τέσσερις ύποπτοι: η μις Κράντοκ -πελάτισσα του δρα Ρόμπερτς- έχασε τον άνδρα της από βακτήριο άνθρακα και η ίδια πέθανε έπειτα από μία ένεση, όταν ήταν στο εξωτερικό. Ο βοτανολόγος Λάξμορ πεθαίνει αιφνίδια "από πυρετό", όταν ο Ντέσπαρντ τον οδηγεί μέσα στον Αμαζόνιο. Μία ηλικιωμένη ήπιε λάθος φάρμακο και απεβίωσε, όταν την υπηρετούσε η Μέρεντιθ. Τέλος ο σύζυγος της κας Λόριμερ είχε δηλητηριαστεί. Ο Πουαρό αρχίζει την έρευνα επισκεπτόμενος την κα Λόριμερ, που του ομολογεί ότι είχε σκοτώσει τον άνδρα της και πώς βρίσκεται στο τελικό στάδιο ασθένειας. Λέει ότι εκείνη είναι η δράστης του φόνου του Σεϊτάνα, αλλά ο Πουαρό αντιλαμβάνεται ότι το λέει για να καλύψει τη Μέρεντιθ. Το επόμενο πρωί τη βρίσκει νεκρή ο Ρόμπερτς. Είχε γίνει αυτόχειρας και άφησε ένα σημείωμα, ομολογώντας το φόνο που διέπραξε.
Το ίδιο πρωί η Μέρεντιθ αποφασίζει να κάνει βαρκάδα στο ποτάμι με τη φίλη της Ρόντα Ντόος, λίγο πριν να έρθει ο Ντέσπαρντ. Ο Πουαρό, που πιστεύει ότι η μία θα θανατωθεί, τρέχει με τον Μπατλ στο εξοχικό τους και βλέπουν τη Μέρεντιτ να προσπαθεί να πνίξει τη Ντόος. Οι δύο κοπέλες πέφτουν από τη βάρκα στο νερό: η Μέρεντιν πνίγεται, ενώ η Ντόος σώζεται από τον Ντέσπαρντ, που μόλις είχε έρθει. Ο Πουαρό καλεί τους έξι επιζώντες στο διαμέρισμά του, όπου κατηγορεί τον δρα Ρόμπερτς ότι σκότωσε τους Κράντοκς: το πινέλο ξυρίσματος του άνδρα είχε μολυνθεί από βάκιλο του άνθρακα, όταν αυτός πήγε στο τηλέφωνο. Στην κα Κράντοκ ο δρ έγινε μολυσμένη ένεση, όταν την εμβολίασε κατά του τύφου, πριν αυτή ταξιδέψει στο εξωτερικό. Ο Σαϊτάνα σκοτώθηκε, επειδή ο δρ Ρόμπερτς πίστεψε, ότι τα λόγια εκείνου υποδείκνυαν τους φόνους του. Η κα Λόριμερ σκοτώθηκε επίσης από εκείνον ως αποδιοπομπαίος τράγος, με μία μοιραία ένεση αναισθησίας. Αν και στην αρχή ο δρ διαμαρτύρεται, στο τέλος ομολογεί, όταν ο Πουαρό αποκαλύπτει έναν καθαριστή τζαμιών, που είδε τον φόνο της κας Λόριμερ και ο Μπατλ αναγγέλει ότι η αστυνομία έχει στοιχειοθετήσει την κατηγορία εναντίον του.
Ο Πουαρό εξηγεί ότι η μέθοδός του ήταν ψυχολογική: ο δρ Ρόμπερτς μπορούσε λίγα να θυμηθεί από την παρτίδα μπριτζ, ενώ θυμόταν πολλές λεπτομέρειες του χώρου. Αντίθετα οι άλλοι τρεις θυμόταν πολλά από το παιχνίδι, όχι όμως από το δωμάτιο. Επιπρόσθετα το πτώμα της κας Λόριμερ είχε σημάδι υποδόριας ένεσης. Για να εκμαιεύσει την ομολογία τού δρα, ο Πουαρό πλήρωσε έναν ηθοποιό για να κάνει τον καθαριστή τζαμιών. Αργότερα η αστυνομική έρευνα ανακάλυψε ότι η Μέρεντιθ είχε δηλητηριάσει την ηλικιωμένη την οποία φρόντιζε, όταν εκείνη την ανακάλυψε να κάνει μία μικροκλοπή. Ο Πουαρό βρίσκει ότι ο βοτανολόγος Λάξμορ είχε πυρετό, αλλά απεβίωσε από ατύχημα με το περίστροφο· δεν τον σκότωσε ο Ντέσπαρντ. Έπειτα από τη λύση της υπόθεσης, ο Ντέσπαρντ φλερτάρει τη Ρόντα.
Τα πρόσωπα του έργου
Οι προσκεκλημένοι, που ερευνούν την υπόθεση: Οι προσκεκλημένοι, που θεωρούνται ύποπτοι: Άλλοι, εκτός του δείπνου:
Πηγές
Κατηγορία:Μυθιστορήματα της Αγκάθα Κρίστι Κατηγορία:Μυθιστορήματα του 1936
Τράπεζα Πειραιώς
300px|μικρογραφία|Το προηγούμενο λογότυπο της Τράπεζας Πειραιώς, μια αρχαιοελληνική τριήρης (12/1991 - 07/2013) Η Τράπεζα Πειραιώς είναι εμπορική τράπεζα στην Ελλάδα. Ιδρύθηκε στις 6 Ιουλίου 1916. Σύμφωνα με τις ενοποιημένες χρηματοοικονομικές καταστάσεις στις 31 Μαρτίου 2022 ο Όμιλος της Τράπεζας Πειραιώς απασχολεί συνολικά 10.355 εργαζομένους πλήρους απασχόλησης, εκ των οποίων 942 εργαζόμενοι αντιστοιχούν σε μη συνεχιζόμενες δραστηριότητες και 161 εργαζόμενοι σε διακρατούμενες προς πώληση δραστηριότητες. Τo σύνολο των καταστημάτων της Τράπεζας Πειραιώς στην Ελλάδα τον Μάρτιο 2022 ανέρχεται σε 412, ενώ απασχολεί συνολικά περίπου 8.900 άτομα. Επίσης, η Τράπεζα Πειραιώς διαθέτει 1.845 ΑΤΜ.
Για πολλές δεκαετίες λειτούργησε ως ιδιωτική Τράπεζα και το 1975 πέρασε υπό κρατικό έλεγχο, όπου και παρέμεινε μέχρι το 1991. Από τον Δεκέμβριο του 1991, που ιδιωτικοποιήθηκε έχει παρουσιάσει μεγάλη ανάπτυξη εργασιών, μεγεθών και δραστηριοτήτων. Στην Ελλάδα με 30% μερίδιο αγοράς στα δάνεια (34.4δις) και 29% στις καταθέσεις (54.6δις) είναι η μεγαλύτερη τράπεζα της χώρας. Διεθνώς έχει παρουσία στην Φρανκφούρτη και στην Ουκρανία.
Η Τράπεζα Πειραιώς προσφέρει υπηρεσίες στους εξής τομείς: τραπεζικές υπηρεσίες απευθείας προς τον καταναλωτή, μικρές και μεσαίου μεγέθους επιχειρήσεις, αγροτική πίστη, αγορές κεφαλαίου, μισθώσεις (leasing), κτηματομεσιτικές υπηρεσίες, χρηματοδοτήσεις του ναυτιλιακού τομέα, πράσινη τραπεζική, ηλεκτρονική τραπεζική.
Στις 31 Μαρτίου 2022 το σύνολο του ενεργητικού του Ομίλου Τράπεζας Πειραιώς ανέρχεται στα € 79,5 δισ., το ύψος των καταθέσεων ανέρχεται σε € 54,6 δισ. και τα δάνεια μετά από προβλέψεις σε € 34,4 δισ.
Όμιλος Τράπεζας Πειραιώς
Ο Όμιλος Τράπεζας Πειραιώς είναι το διευρυμένο δίκτυο εταιριών με κορμό την Τράπεζα Πειραιώς.
Παρουσία στο εξωτερικό
Η παρουσία του Ομίλου της Τράπεζας Πειραιώς στο εξωτερικό (2021), εστιάζεται στην Ουκρανία με 15 καταστήματα της Piraeus Bank ICB και στη Γερμανία με ένα κατάστημα στην Φρανκφούρτη, το οποίο προήλθε από την εξαγορά της ATEbank. Οι δραστηριότητες της τράπεζας στην Ουκρανία αποτελούν το 0.2% του ενεργητικού της τράπεζας.
Winbank
Η winbank είναι η εμπορική ονομασία που έχει δώσει η Τράπεζα Πειραιώς στην υπηρεσία που λειτουργεί το κομμάτι της ηλεκτρονικής τραπεζικής. Προσφέρει σε επιχειρήσεις και ιδιώτες μεγάλη ποικιλία υπηρεσιών και καναλιών εξυπηρέτησης που εμπίπτουν στις παρακάτω κατηγορίες:
Αναγνώριση
Το περιοδικό The Banker αναγνώρισε την Τράπεζα Πειραιώς ως την τράπεζα της χρονιάς 2013 για την Ελλάδα. Λόγοι της βράβευσης ήταν ότι παρά το αρνητικό οικονομικό κλίμα της Ελλάδας η Τράπεζα Πειραιώς κατάφερε να γίνει από τέταρτη σε μέγεθος τράπεζα της Ελλάδας σε πρώτη σε μέγεθος καθώς και ότι είχε τον μεγαλύτερο δείκτη κεφαλαιακής επάρκειας μεταξύ των ελληνικών τραπεζών (14.5%).
Η Ευρωπαϊκή Τράπεζα Ανασυγκρότησης και Ανάπτυξης (EBRD) απένειμε το 2021 στην Τράπεζα Πειραιώς το χρυσό βραβείο «Gold 2021- EBRD Sustainability Award-Financial Intermediaries».
Το περιοδικό Global Finance μέσα στα πλαίσια του διαγωνισμού Global Finance Best Digital Bank Awards 2022 απένειμε το βραβείο "The Best Mobile Banking App in Western Europe for 2022 (Consumer)" στην winbank της Τράπεζας Πειραιώς για την εφαρμογή winbank mobile.
H Τράπεζα Πειραιώς αναδείχθηκε ως η «Καλύτερη Τράπεζα στην Ελλάδα» για το 2023 στα διεθνή βραβεία Euromoney Awards for Excellence 2023.
Εξωτερικοί σύνδεσμοι
Πειραιώς Πειραιώς Τράπεζα Κατηγορία:Ελληνικά εμπορικά σήματα
Γιάννης Λάμπρου
Ο Γιάννης Λάμπρου (23 Μαρτίου 1921 – 1998) ήταν Έλληνας αθλητής. Υπήρξε επιτυχημένος πολυσύνθετος αθλητής καθώς διακρίθηκε στην καλαθοσφαίριση, στην πετοσφαίριση και στο άλμα εις ύψος. Γεννήθηκε στις 23 Μαρτίου 1921 στην Κάρυστο Εύβοιας. Απεβίωσε το 1998.
Καλαθοσφαίριση
Αγωνίστηκε στη θέση του σούτινγκ γκαρντ και υπήρξε δεινός αμυντικός έχοντας ως πλεονέκτημα την ταχύτητα, την ευελιξία, τη δύναμη και την αντοχή. Με τον Παναθηναϊκό και κατέκτησε 4 πρωταθλήματα καλαθοσφαίρισης Ελλάδος (1946, 1947, 1950, 1951) και 2 πρωταθλήματα Αθηνών-Πειραιά (1947, 1950). Υπήρξε αρχηγός της ομάδας.
Στο Ευρωμπάσκετ 1949 στο Κάιρο κατέκτησε το χάλκινο μετάλλιο, ενώ συμμετείχε ακόμα στο Ευρωμπάσκετ 1951 και στους Ολυμπιακούς Αγώνες το 1952 στο Ελσίνκι με την Εθνική μπάσκετ. Συνολικά αγωνίστηκε σε 23 αγώνες και σημείωσε 107 πόντους (4,7 μ.ο.).
Άλμα εις ύψος
Στο άλμα εις ύψος αγωνίστηκε σε 2 Ολυμπιάδες, το 1948 και το 1952. Το 1940 ήταν 2ος στους Βαλακνικούς Αγώνες ενώ ήταν Πανελληνιονίκης 6 φορές (1940, 1946, 1947, 1948, 1949, 1951).
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Έλληνες αθλητές του άλματος εις ύψος Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Παναθηναϊκού Κατηγορία:Αθλητές στίβου ΠΑΟ Κατηγορία:Πετοσφαιριστές ΠΑΟ Κατηγορία:Σούτινγκ γκαρντ Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 1948 Κατηγορία:Κάτοχοι μεταλλίων του Πανελλήνιου Πρωταθλήματος Στίβου Κατηγορία:Κάτοχοι μεταλλίων των Βαλκανικών Αγώνων Στίβου Κατηγορία:Κάτοχοι μεταλλίων των Μεσογειακών Αγώνων Στίβου Κατηγορία:Καλαθοσφαιριστές στους Θερινούς Ολυμπιακούς Αγώνες 1952 Κατηγορία:Καλαθοσφαιριστές Ευρωμπάσκετ 1949
Τα τσακάλια
Ο τίτλος Τα τσακάλια μπορεί να αναφέρεται:
Scorpions
Οι Scorpions είναι ένα ροκ συγκρότημα από το Αννόβερο της Γερμανίας. Σχηματίστηκε το 1965 από τον κιθαρίστα Ρούντολφ Σένκερ, ο οποίος είναι το μόνο σταθερό μέλος της μπάντας. Το συγκρότημα έγινε γνωστό κατά τη δεκαετία του 1980, έπειτα από την μεγάλη μουσική επιτυχία του, κυρίως μέσα από τα τραγούδια Rock You Like a Hurricane, Νo one Like You, Send me an Angel, Still Loving You και Wind of Change. Η μπάντα είναι ταξινομημένη στην 40ή θέση, στον κατάλογο του VH1 με τις μεγαλύτερες μπάντες της ροκ μουσικής σκηνής. Επίσης, τo Rock You Like a Hurricane βρίσκεται στη 18η θέση του καταλόγου του VH1, με τα 100 καλύτερα ροκ κομμάτια. Στις 24 Ιανουαρίου 2010, μετά από 46 χρόνια εκτελέσεων, η μπάντα ανακοίνωσε ότι θα αποσυρθεί μετά από μια περιοδεία για την υποστήριξη του νέου τους άλμπουμ Sting in the Tail. Στο τέλος της περιοδείας όμως το συγκρότημα αποφάσισε πως τελικά δεν θα αποσυρθεί αλλά θα συνεχίσει. Η μπάντα έχει πουλήσει πάνω από 180 εκατομμύρια άλμπουμ σε όλο τον κόσμο.
Το "Farewell" tour και η απόφαση να συνεχίσουν
Το 2010 οι Scorpions ανακοίνωσαν πως θα πραγματοποιήσουν μια τριετή παγκόσμια περιοδεία, ένα "Farewell tour", για να βάλουν ένα ένδοξο τέλος στην, σχεδόν, 50ετή πορεία τους. Μάλιστα στην Ελλάδα θα είχαμε την τύχη να τους απολαμβάναμε ακόμα τρεις φορές.
Στο τέλος αυτής της περιοδείας όμως, το συγκρότημα ανακοίνωσε πως η αγάπη του κόσμου δεν τους αφήνει να τα παρατήσουν ακόμα, γιατί όπως ανέφερε ο τραγουδιστής της μπάντας, Klaus Meine: «Υπήρχαν οπαδοί 18-20 χρονών που μας έβλεπαν για πρώτη φορά και μας ρωτούσαν αν θα μας ξαναδούν». Έτσι οι Scorpions δεν σταμάτησαν το 2014.
Τα προβλήματα με τον James Kottak
Ο Αμερικανός drummer του συγκροτήματος, James Kottak, προκάλεσε αρκετά προβλήματα στην μπάντα τον Απρίλιο του 2014, όταν και οι Scorpions όδευαν προς το Μπαχρέιν για συναυλία στο περιθώριο ενός αγώνα για την F1.
Ο Kottak αντιμετώπιζε για χρόνια, πρόβλημα με το αλκοόλ και στην πτήση προς την Αραβική χώρα, κατανάλωσε αρκετή ποσότητα, έτσι ώστε να επιτεθεί φραστικά σε μουσουλμάνους επιβάτες αλλά και αξιωματούχους του αεροδρομίου στο Ντουμπάι. Φυσικά συνελήφθη και έκατσε ένα μήνα στην φυλακή, ενώ πλήρωσε και πρόστιμο 545$. Ο μουσικός υπεραμύνθηκε πως: « Δεν θυμάμαι ποτέ να έβρισα και δεν έκανα… το μεσαίο δάκτυλο. Φυσικά και ΔΕΝ κατέβασα τα παντελόνια μου, απλά έδειξα ένα tatoo που έχω στην πλάτη μου. Μεθυσμένος ή όχι, δεν θα έλεγα αυτά τα πράγματα για τους μουσουλμάνους ».
Η ανακοίνωση των Scorpions για το θέμα Kottak και οι φήμες περί απόλυσής του
Αρχικά η γερμανική μπάντα ανακοίνωσε πως: «Όταν ο James Kottak έφτασε στο αεροδρόμιο του Dubai στις 3 Απριλίου, αντιμετώπισε κάποια προβλήματα με το immigration και συνελήφθη. Ό,τι έγινε είναι εκτός του δικού μας ελέγχου και δεν γνωρίζουμε πολλές λεπτομέρειες αυτή τη στιγμή. Για τις συναυλίες μας στη Γερμανία, τη θέση του James θα πάρει ένας Σουηδός drummer, ο Johan Frazon. Θα σας κρατάμε ενήμερους» και αργότερα όταν και επέστρεψε ο Kottak στις ΗΠΑ: « Ο James Kottak επιβιβάστηκε σε πτήση από το Ντουμπάι και έφτασε στις ΗΠΑ χθες βράδυ (σημ. 06/05). Θα πρέπει να βρει τρόπο να λύσει τα προβλήματα του ».
Πριν την θέση του Kottak καλύψει ο Johan Frazon, είχε κάτσει στον θρόνο των τυμπάνων ο Mark Cross, που διαμένει στην Ελλάδα.
Αποτοξίνωση
Μετά την απελευθέρωσή του από τις αρχές, ο James Kottak παραδέχθηκε το λάθος του (για το ότι ήπιε και ότι ήταν εριστικός και όχι για την λεκτική βία) και αποφάσισε να μπει σε κλινική αποτοξίνωσης διασήμων.
Για την περιοδεία του 2016 τον Κόττακ αντικατέστησε ο πρώην ντράμμερ των Motörhead Μίκι Ντι, ο οποίος ανακοινώθηκε επίσημο μέλος τον Σεπτέμβριο του ίδιου έτους και έτσι ο Κόττακ αποχώρησε.
Μέλη συγκροτήματος
Μάνατζερ
Συλλογές
Wind of change
Συναυλίες
Οι Σκόρπιονς έπαιξαν σε περίπου 5.000 συναυλίες σε πάνω από 80 χώρες.
Παραπομπές
Κατηγορία:Γερμανικά heavy metal συγκροτήματα Κατηγορία:Γερμανικά hard rock συγκροτήματα
X-Men η Αρχή: Γούλβεριν
X-Men η Αρχή: Γούλβεριν (αγγλικά: X-Men Origins: Wolverine) είναι αμερικανική περιπέτεια παραγωγής 2009. Είναι βασισμένη στον χαρακτήρα των κόμικς της Marvel Wolverine και είναι η τέταρτη ταινία της σειράς ταινιών X-Men. Τη σκηνοθεσία ανέλαβε ο Γκάβιν Χουντ, το σενάριο οι Ντέιβιντ Μπινίοφ και Σκιπ Γουντς και πρωταγωνιστεί για τέταρτη φορά ο Χιου Τζάκμαν στο ρόλο του Wolverine, μαζί με τους Λιβ Σράιμπερ, Ντάνι Χιούστον, Ράιαν Ρέινολντς, Ντόμινικ Μόναχαν, Τέιλορ Κιτς και Λιν Κόλινς. Αποτελεί prequel των προηγούμενων ταινιών και η πρώτη που επικεντρώνεται αποκλειστικά στον κεντρικό ήρωα της τριλογίας.
Στην Αμερική κυκλοφόρησε στους κινηματογράφους την 1η Μαΐου 2009 με μικτές κριτικές αλλά με θερμά σχόλια για την ερμηνεία του Τζάκμαν και έγινε μεγάλη εισπρακτική επιτυχία.
Υπόθεση
Η ταινία εκτυλίσσεται χρόνια πριν ο Wolverine ενωθεί με τους X-Men, την περίοδο που δούλευε ως επαγγελματίας δολοφόνος. Η πλοκή του έργου είναι ένα ταξίδι στο παρελθόν του διάσημου σούπερ-ήρωα, του οποίου η ιστορία μετρά πάνω από 120 χρόνια. Το X-Men η Αρχή: Γούλβεριν, όπως δηλώνει και ο τίτλος, είναι η ευκαιρία για τους απανταχού φαν των γνωστών κόμικς της Marvel να γνωρίσουν την καταγωγή και της ρίζες του αγαπημένου τους X-Man, πώς απέκτησε τον περίφημο αδαμάντινο σκελετό και τα νύχια του, γιατί έχασε τη μνήμη του, τι δουλειά είχε στο Β' Παγκόσμιο Πόλεμο, ποιος είναι ο λόγος της εχθρότητας ανάμεσα σε αυτόν και τον αιώνιο αντίπαλό του Sabretooth και γενικότερα ποια είναι όλα αυτά τα βιώματα που τον μετέτρεψαν από ένα ασθενικό, αδύναμο αγόρι σε έναν οργισμένο, εκδικητικό και δολοφονικό μεταλλαγμένο. Στην ταινία σημαντικό ρόλο παίζουν δύο ήρωες που τους έχουμε γνωρίσει ήδη: ο προαναφερθείς Sabretooth (X-Men) που τον υποδύεται εδώ ο Λιβ Σράιμπερ και ο Γουίλιαμ Στράικερ (X-Men 2), υπεύθυνος για την εφαρμογή σε μεταλλαγμένους του προγράμματος Weapon X. Εμφάνιση βέβαια στη μεγάλη οθόνη κάνουν και καινούργιοι αλλά πολύ αγαπημένοι από τους αναγνώστες των κόμικς ήρωες, όπως ο Deadpool και ο Gambit.
Συνέχεια
Το Σεπτέμβριο του 2009, ο σκηνοθέτης Γκάβιν Χουντ υποστήριζε ότι θα υπάρξει συνέχεια, η οποία θα διαδραματίζεται στην Ιαπωνία. Ο Χιου Τζάκμαν πρόσθεσε ότι το επόμενο Wolverine θα ήταν ακριβής συνέχεια του X-Men η Αρχή: Γούλβεριν και όχι της τριλογίας των X-Men συνεχίζοντας από εκεί που σταμάτησε η τρίτη ταινία X-Men: Η Τελευταία Αναμέτρηση. Τον Αύγουστο του 2009, ο Κρίστοφερ Μακουάρι ανέλαβε να γράψει το σενάριο και το Μάρτιο του 2010 το είχε τελειώσει λέγοντας πως ήταν έτοιμο για να αρχίσουν τα γυρίσματα τον Ιανουάριο του επόμενου χρόνου. Διάφορες πηγές ανέφεραν ότι ο Ντάρεν Αρονόφσκι βρισκόταν σε διαπραγματεύσεις για να αναλάβει τη σκηνοθεσία μετά την πρόταση που έγινε στον Μπράιαν Σίνγκερ την οποία και απέρριψε. Τον Οκτώβριο του 2010 επιβεβαιώθηκε η συμμετοχή του Αρονόφσκι και το Νοέμβριο ανακοίνωσε ο ίδιος ότι ο τίτλος της ταινίας θα ήταν The Wolverine.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες επιστημονικής φαντασίας Κατηγορία:Ταινίες παραγωγής 20th Century Fox Κατηγορία:Ταινίες του 2009 Κατηγορία:Ταινίες βασισμένες σε κόμικς της Marvel Κατηγορία:Αμερικανικές ταινίες δράσης Κατηγορία:Νεοζηλανδικές ταινίες Κατηγορία:Ταινίες γυρισμένες στη Νέα Ζηλανδία Κατηγορία:Ταινίες γυρισμένες στη Νέα Ορλεάνη Κατηγορία:Ταινίες spin-offs Κατηγορία:X-Men (σειρά ταινιών) Κατηγορία:Ταινίες Wolverine
Ψώφις
Στην ελληνική μυθολογία με το όνομα Ψώφις αναφέρονται τα παρακάτω δύο διαφορετικά πρόσωπα:
Τζονατάν Λιγκαλί
Ο Τζονατάν Λιγκαλί είναι Γάλλος ποδοσφαιριστής, με καταγωγή από το Μπενίν, γεννημένος στις 28 Μαΐου 1991 στο Μονπελιέ (Ερώ). Προερχόμενος από τα τμήματα υποδομής της Μονπελιέ ΣΚ, αγωνίζεται στην ίδια αυτή ομάδα στην θέση του τερματοφύλακα.
Κατέκτησε το Κύπελλο Γκαμπαρντελά το 2009 με την Μονπελιέ ΣΚ και τερμάτισε τέταρτος στο Παγκόσμιο Κύπελλο U-20 με την Εθνική Γαλλίας U-20 στην Κολομβία το 2011.
Βιογραφία
Ο Τζονατάν Λιγκαλί ξεκίνησε την ενασχόληση με το ποδόσφαιρο από την ΣΚ Ζακού το 1998, ενώ το 2003 εντάχθηκε στις ακαδημίες της Μονπελιέ ΣΚ. Αγωνιζόμενος στη θέση του τερματοφύλακα, εντάχθηκε στα τμήματα υποδομής του συλλόγου και πραγματοποίησε το ντεμπούτο του στο CFA 2 με την δεύτερη ομάδα την σεζόν 2008-2009. Την ίδια σεζόν, κατέκτησε με την ομάδα νέων του συλλόγου το Κύπελλο Γκαμπαρντελά. Εντάχθηκε, τότε, στην Εθνική Γαλλίας U-19. Το 2011, κλήθηκε στην Εθνική Γαλλίας U-20 για να λάβει μέρος στο Παγκόσμιο Κύπελλο U-20, στη διάρκεια του οποίου η ομάδα της Γαλλίας τερμάτισε στην τέταρτη θέση.
Υπέγραψε το πρώτο του επαγγελματικό συμβόλαιο τον Ιούλιο του 2011. Την 1η Δεκεμβρίου 2012, συμμετείχε για πρώτη φορά στην καριέρα του σε αναμέτρηση για την Λιγκ 1, λόγω της αδυναμίας συμμετοχής των Ζοφρέ Ζουρντρέν και Λοράν Πιοννιέ, υπερασπιζόμενος την εστία της Μονπελιέ ΣΚ, η οποία αντιμετώπιζε την Ολιμπίκ Λυών στο Σταντ ντε Ζερλάν. Στις 4 Δεκεμβρίου 2012, ο Ρενέ Ζιράρ επέλεξε να τον χρησιμοποιήσει σε μια εντός έδρας αναμέτρηση, απέναντι στην ΦΚ Σάλκε 04 για το Τσάμπιονς Λιγκ (1-1).
Παραπομπές
Κατηγορία:Γάλλοι ποδοσφαιριστές Κατηγορία:Ποδοσφαιριστές Μονπελιέ ΕΣΚ Κατηγορία:Ποδοσφαιριστές Εθνικής Γαλλίας Κ20 Κατηγορία:Τερματοφύλακες ποδοσφαιριστές
Χέικι Κοβαλάινεν
Ο Χέικι Κοβαλάινεν (Heikki Johannes Kovalainen, 19 Οκτωβρίου 1981) είναι Φινλανδός οδηγός της Φόρμουλα 1, ο οποίος οδηγεί για λογαριασμό της ομάδας Κέιτερχαμ Φόρμουλα 1. Τα έτη 2008 και 2009 οδηγούσε για λογαριασμό της Μακλάρεν Μερτσέντες και τα έτη 2010 και 2011 για λογαριασμό της Ομάδας Λότους πριν τη μετονομασία της σε Κέιτερχαμ.
Κατηγορία:Φινλανδοί οδηγοί Φόρμουλα 1
Άρμα του Στρέττβεγκερ
Το άρμα του Στρέττβεγκερ είναι αρχαιολογικό εύρημα από την Αυστρία.
Ιστορικό του ευρήματος
Βρέθηκε το 1851 κατα την διάρκεια ισοπεδωτικών εργασιών στο Στρέττβεγκερ της Αυστρίας, όπου κατά τύχη ανακαλύφθηκαν αρχαίοι τάφοι του πολιτισμού της Χάλστατ.
Εξωτερικοί σύνδεσμοι
Στρεττβεγκερ Αρμα Στρεττβεγκερ
Μεταπόντιο
Το Μεταπόντιο (αρχ. ελλ. Μεταπόντιον, λατ. Metapontum Μεταπόντουμ, ιταλ. Metaponto Μεταπόντο) ήταν ελληνική αποικία που είχε ιδρυθεί τον 7ο αιώνα π.Χ. από τους Αχαιούς στην Μεγάλη Ελλάδα της Κάτω Ιταλίας.
Ιστορία
thumb|right|350px|[[Ναός της Ήρας στο Μεταπόντιο]]
Προϊστορία
Το Μεταπόντιο είναι πανάρχαια Αχαική αποικία, οι παραδόσεις μεταφέρουν την ίδρυση του σε προϊστορικές εποχές. Ο Στράβων και ο Γάϊος Ιούλιος Σόλινος πιστώνουν την ίδρυση του σε ένα σώμα Πυλίων που ακολούθησαν τον Νέστωρα στην Τροία. Ο ιστορικός Ιουστίνος αντίθετα λέει ότι το Μεταπόντιο ίδρυσε ο Επειός ο Φωκεύς, οι κάτοικοι δείχνουν έναν ναό της Μινέρβας και τα εργαλεία τα οποία είχε χρησιμοποιήσει ο ήρωας για να κατασκευαστεί ο Δούρειος Ίππος. Ο Έφορος αναφέρει μια παράδοση με την οποία το Μετεπόντιο ίδρυσαν Φωκείς, αρχηγός τους ήταν ο Δαύλιος, τύραννος της Κρίσας κοντά στους Δελφούς. Ο Αντίοχος ο Συρακούσιος χρεώνει τέλος την ίδρυση του στον ομώνυμο ήρωα Μέταμπων σύζυγο της Μελανίππης και πατέρα του Αίολου και του Βοιωτού.
Αρχαιότητα
Το Μεταπόντιο ιδρύθηκε τον 7ο π.Χ. αι. πενήντα περίπου χλμ. νοτιοδυτικά του Τάραντα στην πεδιάδα που περικλείεται από τους ποταμούς Μπασέντο και Μπρατάνο, οι οποίοι λειτουργούσαν σαν λιμάνια του προς την Τυρρηνική θάλασσα. Η πόλη γνώρισε μεγάλη ακμή χάρη στο κομβικό εμπορικό σημείο της και στη γεωργία που αποκαλύπτεται στα πολλά νομίσματα που βρέθηκαν, μερικά από τα οποία φέρουν σαν έμβλημα το στάχυ.
Ο Στράβων, βασιζόμενος στον ιστορικό Έφορο, αναφέρει σαν οικιστή του Μεταπόντιου δύο εκδοχές. Τον τύραννο της Κρίσσας Δαύλιο και τον Λεύκιππο από την Σύβαρη. Σκοπός της ίδρυσης της αποικίας από τους Συβαρίτες ήταν να αναχαιτίσουν την επέκταση των Ταραντινών στην περιοχή τους. Ανήκε στην Μεγάλη Ελλάδα και βρισκόταν σε σύρραξη με τις Ιταλικές πόλεις. Στα τέλη του 6ου αι. π.Χ. φιλοξένησε τον Πυθαγόρα και έγινε το κέντρο συνάντησης των Πυθαγορείων μετά την εκδίωξή τους από τον Κρότωνα. Τον 4ο αι. π.Χ. αντιτάχτηκε στην επεκτατική πολιτική των Συρακουσών και του Διονυσίου κάνοντας συμμαχία με τις άλλες Ιωνικές πόλεις της Ιταλίας.
Μυθολογία
Σύμφωνα με έναν μύθο στο Μεταπόντιο γεννήθηκαν οι δίδυμοι γίοι του Ποσειδώνα και της Άρνης, Αίολος και Βοιωτός. Εκεί αναγκάστηκε να τους γεννήσει η Άρνη όταν ο πατέρας της ανακάλυψε ότι ήταν έγκυος.
Αρχαιολογικοί χώροι και ευρήματα
Τα σημαντικότερα αρχαιολογικά μνημεία που σώζονται είναι ο δωρικός Ναός των Παλατινών Πινακίδων του τέλους του 6ου π.Χ. αι., τα λείψανα ναού αφιερωμένου στον Λύκειο Απόλλωνα και η νεκρόπολις στην οποία ανασκάφτηκαν πολλά και σημαντικά ευρήματα.
Το νόμισμα του Μεταποντίου
Το Μεταπόντιο είχε κόψει νόμισμα και πολλά αρχαία κέρματα έχουν διασωθεί.
Ατμοηλεκτρικό εργοστάσιο
Το ατμοηλεκτρικό εργοστάσιο ή ατμοηλεκτρικός σταθμός (ΑΗΣ) ονομάζεται η βιομηχανική εγκατάσταση - μονάδα παραγωγής ηλεκτρικής ενέργειας μέσω της δύναμης του ατμού. Ο ατμός μπορεί να προέλθει είτε με καύση οποιουδήποτε καύσιμου υλικού ή με πυρηνική ενέργεια [ατμοηλεκτρικός πυρηνικός σταθμός (Α.Η.Π.Σ.) ] ή με ηλιακή ενέργεια.
Τα στερεά καύσιμα που καίγονται στις μονάδες αυτές είναι: άνθρακας (τύρφη, λιγνίτη, υποπισσούχοι άνθρακες, πισσούχοι άνθρακες, ημιπισσούχοι άνθρακες, ημιανθρακίτες και ανθρακίτες), βιομάζα, πετ κόκ καθώς και στερεά απορρίμματα πόλεων. Ακόμα χρησιμοποιούνται για καύση μαζούτ ή φυσικό αέριο.
Η ενέργεια που παράγεται μετατρέπεται σε ηλεκτρικό ρεύμα που διοχετεύεται στις πόλεις αναλόγως. Η ισχύς ενός ατμοηλεκτρικού εργοστασίου μπορεί να είναι τεράστια και γι' αυτό το λόγο υπάρχουν υποσταθμοί που κατανέμουν την ισχύ αναλόγως τις ανάγκες.
Δείτε επίσης
Κατηγορία:Εγκαταστάσεις παραγωγής ενέργειας Κατηγορία:Μετατροπή ενέργειας
Ωκυπέτη
Στην ελληνική μυθολογία με το όνομα Ωκυπέτη, που σημαίνει «αυτή που πετά γρήγορα», «ορμητική», αναφέρονται τα παρακάτω δύο διαφορετικά πρόσωπα:
Πηγές
Ωκυπετη Ωκυπετη
Παγκόσμιο Κέντρο Εμπορίου (Γένοβα)
Το Παγκόσμιο Κέντρο Εμπορίου της Γένοβα αποτελεί μία από τις έδρες του WTC στην Ιταλία. Το κτίριο έχει ύψος 102 μέτρων και χωρίζεται σε 25 ορόφους.
Ο ουρανοξύστης, σχεδιασμένος από την Piero Gambacciani e Associati, η οποία είναι επίσης υπεύθυνη για τον σχεδιασμό στην Γένοβα του ουρανοξύστη του Κόρτε Λαμπρουσίνι, φιλοξενεί το ειδικό τμήμα του Εμπορικού Επιμελητηρίου για την ανάπτυξη και προβολή των γενοβέζικων επιχειρήσεων στη διεθνή σκηνή.
Το WTC βρίσκεται στην Σαμπιερνταρένα, στον αριθμό 1 της via De Marini, την καρδιά του σύγχρονου διοικητικού κέντρου του Σαν Μπενίνιο, όχι ιδιαίτερα μακριά από το λιμάνι και τον φάρο και σε κοντινή απόσταση από έναν άλλο ουρανοξύστη ο οποίος ο επισκιάζει την συνοικία του Σαν Τεοντόρο, τον Ματιτόνε. Στην είσοδο του κτιρίου βρίσκεται ο σιδηροδρομικός σταθμός της Γένοβα-Βία ντι Φράντσια και σε μικρή απόσταση βρίσκεται η έξοδος του αυτοκινητόδρομου Genova-Ovest, καθώς και ο σταθμός Dinegro του Μετρό της Γένοβα.
Εξωτερικός Σύνδεσμος
Κατηγορία:Κτίρια και κατασκευές στη Γένοβα
Ελένα Ρόχο
Η Ελένα Ρόχο (Helena Rojo, γεννημένη ως Μαρία Ελένα Ενρίκες Ρουίς María Elena Enríquez Ruiz, 18 Αυγούστου 1944 -) είναι Μεξικανή ηθοποιός και μοντέλο.
Φιλμογραφία
Ταινίες
Τηλενουβέλες
Θέατρο
Εξωτερικοί Σύνδεσμοι
Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης Κατηγορία:Μεξικανές ηθοποιοί θεάτρου
Ότο Βίλχελμ φον Κένιξμαρκ
Ο Ότο Βίλχελμ φον Κένιξμαρκ (Otto Wilhelm von Königsmarck, 5 Ιανουαρίου 1639 - 15 Σεπτεμβρίου 1688) ήταν γερμανόφωνος Σουηδός στρατιωτικός και διπλωμάτης.
Γιος του Χανς Κρίστοφ φον Κένιξμαρκ, διετέλεσε πρέσβης στην Αγγλία και τη Γαλλία και κυβερνήτης της Σουηδικής Πομερανίας. Έπειτα από την διάκρισή του στη διάρκεια αριθμού εκστρατειών, εισήλθε στην υπηρεσία της Βενετίας το 1686, στην διάρκεια του Πολέμου του Μοριά: νίκησε τους Τούρκους στον Μοριά, βομβάρδισε και κατέλαβε την Αθήνα, ενώ έλαβε τον τίτλο του αρχιστράτηγου.
Απεβίωσε από πυρετό κατά την διάρκεια της πολιορκίας του Νεγρεπόντε.
Ήταν θείος της κόμισσας Μαρία Αουρόρα φον Κένιξμαρκ.
Πηγές
Κατηγορία:Σουηδοί στρατηγοί Κατηγορία:Σουηδοί ευγενείς
Λευτέρης Πανταζής
Βιογραφία
Γεννήθηκε στις 27 Μαρτίου 1955 στην Τασκένδη της πρώην Σοβιετικής Σοσιαλιστικής Δημοκρατίας του Ουζμπεκιστάν από γονείς της ελληνικής ποντιακής κοινότητας της ΕΣΣΔ. Λίγα χρόνια μετά ήρθε στην Ελλάδα ως πρόσφυγας όπου, καθώς τα χρόνια ήταν δύσκολα, δούλευε από μικρός ως λούστρος, ωστόσο το τραγούδι ήταν πάντα η μεγάλη αγάπη του. Είχε μεγαλώσει με τους ήχους της ελληνικής μουσικής και τραγουδούσε από παιδάκι. Έτσι σύντομα έβαλε στόχο να γίνει γνωστός τραγουδιστής, κι όταν, αργότερα, τα κατάφερε, δεν δίσταζε να μιλάει πολύ συχνά για την καταγωγή του και για τα δύσκολα χρόνια που πέρασε. Ξεκίνησε να τραγουδά επαγγελματικά το 1975-76 και άρχισε σιγά-σιγά να τραγουδάει στις πίστες, μαζί με μεγάλα ονόματα του ελληνικού τραγουδιού.
Δεκαετία '80
Το 1979 κυκλοφόρησε τον πρώτο του δίσκο που περιείχε, μεταξύ άλλων, το τραγούδι "Παράνομος δεσμός", που το τραγουδούν ακόμα και σήμερα και πολλοί άλλοι καλλιτέχνες σε εμφανίσεις τους και συναυλίες. Η επιτυχία ήρθε πολύ σύντομα και -από τις αρχές της δεκαετίας του '80- έγινε γνωστό όνομα στο ελληνικό μουσικό πεντάγραμμο. Τα τραγούδια του γίνονταν μεγάλες επιτυχίες και παίζονταν συνεχώς στους ραδιοφωνικούς σταθμούς της εποχής, ενώ συχνά έκανε και τηλεοπτικές εμφανίσεις. Επίσης έπαιξε και σε λίγες ταινίες. Το τέλος της δεκαετίας του '80 τον βρήκε να είναι ένα από τα εμπορικότερα ονόματα στον χώρο. Σ' αυτή τη δεκαετία καθιέρωσε και το παρατσούκλι ΛΕ.ΠΑ. (από τα αρχικά του ονόματός του) και μάλιστα κυκλοφόρησε και μία κολώνια με αυτά τα αρχικά.
Ένα από τα χαρακτηριστικά γνωρίσματα του Λευτέρη Πανταζή ήταν και παραμένει το γεγονός ότι αναμίχθηκε ενεργά σε αυτό που αποκαλούμε "νυχτερινή διασκέδαση", όχι μόνο ως τραγουδιστής αλλά και ως επιχειρηματίας. Τα επικοινωνιακά του χαρίσματα και η υιοθέτηση στάσεων και στίχων προσαρμοσμένων στα γούστα της εποχής συνέβαλαν στη στροφή ενός μεγάλου μέρους της νεολαίας στο είδους τραγουδιού που υπηρετεί ο Πανταζής. Άλλοι όμως πάλι θεωρούν ότι αυτές οι ιδέες συνέβαλαν στον εκχυδαϊσμό του λαϊκού τραγουδιού και στην απομάκρυνση από το ήθος και τη φυσικότητα που διέθετε τις προηγούμενες δεκαετίες.
Κυριότερες επιτυχίες του ήταν: Ταραχή (1989), Τη βαρέθηκε η ψυχή μου (1989), Καρδιοπάθειες (1989), Εκείνη (1988), Τα λουλούδια στην κυρία (1988), Κορμί θανατηφόρο (1988), Θα σ' τα βγάλω τα ματάκια (1987), Ο παπαγάλος (1986), Σε νοσταλγώ (1986), Από 'δω η γυναίκα μου (1986), Να πεθάνουν οι γυναίκες (1982), Νυχτοπερπατάς (1982), Παράνομος δεσμός (1979), Τι είχαμε, τι χάσαμε (1979).
Στα τέλη της δεκαετίας αυτής ως αποτέλεσμα της μεγάλης επιτυχίας που είχε ήδη γνωρίσει ως τραγουδιστής πρωταγωνίστησε μαζί με την Τέτα Ντούζου στη βιντεοταινία 24 ώρες με έναν σταρ.
Δεκαετία '90
Η δεκαετία του ΄90 ήταν εξίσου -και ίσως περισσότερο- πετυχημένη για τον Λευτέρη Πανταζή. Το τραγούδι που ξεχώρισε σε αυτή τη δεκαετία ήταν το "Ωραιότερο πλάσμα του κόσμου" το 1994, που θεωρείται και αυτό ένα κλασικό τραγούδι, που ακούγεται μέχρι σήμερα. Είναι χαρακτηριστικό ότι σε αυτή τη δεκαετία (και μετά τη μεγάλη επιτυχία του "Ταραχή") χτίστηκε το νυχτερινό κέντρο "ΔΙΟΓΕΝΗΣ", ακριβώς λόγω της μεγάλης επιτυχίας της "Ταραχής". Το κέντρο λειτουργεί ακόμα και σήμερα. Εκείνη την εποχή όλοι έλεγαν ότι ο "ΔΙΟΓΕΝΗΣ" δημιουργήθηκε διότι ο κόσμος που ήθελε να δει το πρόγραμμα του Πανταζή ήταν τόσο πολύς, που δεν χωρούσε στα μέχρι τότε υπάρχοντα μαγαζιά.